龍鼓灘

龍鼓灘係香港屯門以西海邊一笪地方，喺青山大冷水西便，龍鼓水道東便。行政上歸屯門區。

龍鼓灘原本係條村名，因條村近海灘，對住龍鼓洲而名。個灘係由青山流落來幾條涌形成。龍鼓灘一帶重有南朗、北朗呢啲村。龍鼓灘北面有龍鼓上灘，再北啲就係爛角嘴。而龍鼓灘南便係踏石角。

龍鼓灘村民開咗燒烤場，畀人入場租用。而中華電力喺龍鼓灘西北爛角嘴以北，起咗龍鼓灘發電廠，1985年開始供電。

龍鼓灘一帶有唔少考古發現，因為起發電廠之前，做過搶救發掘。

交通 
龍鼓灘得條龍鼓灘路入得到去。龍鼓灘路北接稔灣路，連去稔灣。而南便就接龍門路，連去小冷水、望后石、蝴蝶灣，入屯門。

龍鼓水道

香港地方－新界郊區(五)龍鼓灘

屯門
香港地方